एयरलाइन्स क्षेत्रमा नेपालमा मात्र होइन, विश्वभरका एयरलाइन्स क्षेत्रले जनशक्ति अभाव भोगिरहेका छन् । उक्त समस्याबाट नेपाल पनि मारमा परेको छ । जनशक्तिकै अभाव भए पनि हवाई सुरक्षादेखि अन्य विषयहरू आउने गर्छन् । नेपाललाई युरोपेली आयोगले अहिले पनि कालोसूचीमा राख्दै आएको छ । जनशक्ति उत्पादन भनेको छिनभरमा हुने कुरा होइन । नेपालमा एभिएसन स्कुल स्थापना हुन सकेको छैन । विगतमा १५ सय घण्टामा क्याप्टेन पाउने गरेका थिए भने अहिले जनशक्ति अभाव भएपछि ८ सय घण्टामै क्याप्टेन दिने गरिएको छ । यो सबै जनशक्ति अभावको कारण हो । नेपालमा अहिले अमेरिका, युरोपबाट १० हजार डलरसम्म दिएर पाइलट इन्जिनियरहरू ल्याइने गरिएको छ । नेपालमा मात्रै होइन, भारत, चीनमा पनि चरम अभाव छ ।
